CELEX: 32016R0305
Language: et
Date: 2016-03-03 00:00:00
Title: Komisjoni rakendusmäärus (EL) 2016/305, 3. märts 2016, millega muudetakse määrust (EL) nr 37/2010 seoses toimeaine gentamütsiiniga (EMPs kohaldatav tekst)

4.3.2016   
            
            
               ET
            
            
               Euroopa Liidu Teataja
            
            
               L 58/35
            
         KOMISJONI RAKENDUSMÄÄRUS (EL) 2016/305,
   3. märts 2016,
   millega muudetakse määrust (EL) nr 37/2010 seoses toimeaine gentamütsiiniga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Määruse (EÜ) nr 470/2009 artiklis 17 on nõutud, et liidus loomakasvatuses kasutatavates biotsiidides või toiduloomade veterinaarravimites kasutamiseks ette nähtud farmakoloogiliste toimeainete jääkide piirnormid (edaspidi „jääkide piirnormid”) tuleb kehtestada määrusega.
            
         
               (2)
            
            
               Komisjoni määruse (EL) nr 37/2010 (2) lisa tabelis 1 on esitatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
            
         
               (3)
            
            
               Gentamütsiin on juba lisatud sellesse tabelisse lubatud ainena veiste ja sigade lihaskoe, rasvkoe, maksa ja neerude ning veisepiima puhul.
            
         
               (4)
            
            
               Määruse (EÜ) nr 470/2009 artikli 27 lõike 2 kohaselt esitas komisjon Euroopa Ravimiametile (edaspidi „ravimiamet”) olemasolevate gentamütsiini piirnormide teistele liikidele või kudedele ekstrapoleerimise taotluse.
            
         
               (5)
            
            
               Veterinaarravimite komitee arvamuse alusel soovitas ravimiamet ekstrapoleerida gentamütsiini jääkide piirnorme kõikidele imetajatest toiduloomade liikidele ning kaladele.
            
         
               (6)
            
            
               Seepärast tuleks määrust (EL) nr 37/2010 vastavalt muuta.
            
         
               (7)
            
            
               Käesolevas määruses sätestatud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelis 1 asendatakse toimeainet gentamütsiini käsitlev kanne järgmisega.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnormid
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Gentamütsiin
                  
                  
                     Gentamütsiin C1, gentamütsiin C1a, gentamütsiin C2 ja gentamütsiin C2a summa
                  
                  
                     Kõik imetajatest toiduloomade liigid ja kalad
                  
                  
                     50 μg/kg
                     50 μg/kg
                     200 μg/kg
                     750 μg/kg
                     100 μg/kg
                  
                  
                     Lihaskude
                     Rasvkude
                     Maks
                     Neerud
                     Piim
                  
                  
                     Kalade puhul hõlmab lihaskoe suhtes kehtiv jääkide piirnorm „lihaskude ja nahka loomulikes proportsioonides”.
                     Seatõugude puhul hõlmab rasvkude „nahka ja rasvkude loomulikes proportsioonides”.
                  
                  
                     Antibakteriaalsed ained / antibiootikumid”